Hiljuti lisandus mulle veel üks tööandja (ei, ma'i ole vahepeal "end müüma" õppinud, vahel rändavad kontaktid koos töötajatega firmast teise) ja see ei loe, et mõni tellija annab end näole kord kuus ja mõni paari kuu tagant - siiski kujutlen huviga  stsenaariumi, et ühel ilusal päeval lendavad nad kõik järjest mulle kraesse, telefon teeb tirr ja postkast boingg ja "Kliendil on jube kiire!" ja "Sa oled sellist asja juba teinud!" ja "Teil on see nii hästi välja tulnud!" ja "Te olete kullatükk!" ja mida iganes. Murphy seadus kehtib ju, nagu alati.